早期－廿世紀中－嘅電子遊戲經已有喺度用相對簡單嘅ai，而廿一世紀初及後，電子遊戲嘅ai仲成為咗遊戲製作上嘅一個大課題。遊戲製作嘅專家會研究用乜嘢演算法整一隻遊戲嘅ai先最可以令玩家過癮，而且ai仲有俾人運用嚟做控制npc以外嘅工作，例如係做遊戲測試同遊戲分析等都有用到ai相關嘅技術。